
PARLAMENTUL ROMÂNIEI

CAMERA DEPUTAŢILOR
	Comisia pentru politică economică,

reformă şi privatizare 
	                        Nr. 4c-1/197
                        Pl-x 489/2014


                                                                                            Bucureşti,  25.11.2014
                                                             AVIZ

asupra propunerii legislative pentru completarea 
Ordonanţei de urgenţă a Guvernului nr.34 din 19 aprilie 2006 privind atribuirea contractelor de achiziţie publică, a contractelor de concesiune 
de lucrări publice şi a contractelor de concesiune de servicii
               În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu propunerea legislativă pentru completarea Ordonanţei de urgenţă a Guvernului nr.34 din 19 aprilie 2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, transmisă cu adresa nr. Pl-x 489 din 8 octombrie 2014, înregistrată sub nr. 4c-1/197 din  10 octombrie  2014. 
Senatul, în calitate de primă Cameră sesizată, a respins iniţiativa legislativă în şedinţa din 30 septembrie 2014.
Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este                           Cameră decizională. 

Potrivit reglementărilor art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au dezbătut propunerea legislativă menţionată mai sus în şedinţa din                                  25 noiembrie 2014.

     Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa nr. 266  din 14 martie 2014 şi punctul de vedere al Guvernului, transmis cu adresa nr. 1190 din 20 iunie 2014, prin care nu susţine adoptarea acestei propuneri legislative.
Cu prilejul dezbaterilor, membrii Comisiei pentru politică economică, reformă şi privatizare au constatat faptul că, propunerea legislativă  impune criterii restrictive și arbitrare în raport cu legislația europeană în materie, nu respectă principiul proporţionalității, creează costuri suplimentare în sarcina operatorului economic şi instituie norme cu caracter redundant. 

De asemenea, măsurile propuse prin această iniţiativă legislativă sunt de natură a restricționa concurența, generând o situație disproporţionată în raport cu sub-contractarea, pentru care nu sunt prevăzute limitări în reglementările interne, respectiv europene, în domeniu. 
Faţă de cele prezentate mai sus, membrii Comisiei pentru politică economică, reformă şi privatizare au hotărât, cu unanimitate de voturi,                        avizarea negativă a iniţiativei legislative.
     În raport cu obiectul şi conţinutul său, propunerea legislativă face parte din categoria legilor ordinare.
            PREŞEDINTE
                          SECRETAR  
           Mihai TUDOSE                                                     Cornel ITU
             Consilier parlamentar
                   Anca Chiser              

